Ostrovica (vrch vo Vtáčniku)

Ostrovica () je výrazný bralnatý vrch v pohorí Vtáčnik. Leží nad obcou Kľak, približne  severozápadne od Žarnovice. Je súčasťou Chránenej krajinnej oblasti Ponitrie.

 Poloha 
Nachádza sa v centrálnej oblasti pohoria, v geomorfologickom podcelku Nízky Vtáčnik a časti Vígľaš. Vrchol leží v Banskobystrickom kraji, v okrese Žarnovica a na katastrálnom území obce Kľak. Vrch leží v CHKO Ponitrie a zvetraná andezitová vrcholová časť je chránená prírodná pamiatka.

 Opis 
Masív Ostrovice tvorí pahorok, vybiehajúci juhovýchodným smerom z hlavného hrebeňa v oblasti Kamenných vrát. Nevýrazný vrchol tvorí skalné bralo, ktoré je chráneným územím so zachovaným porastom. Zvyšná časť a široké okolie je výrazne poznačené ťažbou dreva. Západným susedom je vrch Javorinka (), južne leží Klenový vrch (), východne Čierne blato (), severne vrch Medzi skalami () a severozápadne Rúbaný vrch () a Plešina ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Oblasť odvodňujú prítoky riečky Kľak, ktorá v blízkosti pramení a smeruje do Hrona. Najbližším sídlom je priamo na juhovýchodnom úpätí situovaný Kľak a v údolí susediaci Ostrý Grúň. 

 Výhľady 
Na vrchol nevedie značený chodník, preto je pohyb v chránenom území vrcholovej časti nežiadúci. Rozhľad z Ostrovice je však veľmi obmedzený kvôli vysokému hrebeňu i polohe v údolí a okrem okolitých vrchov pohoria je z vhodných miest vidieť aj vrch Sitno a jeho okolie. Zo svahov je veľmi dobre vidieť najmä najbližšie okolie obce Kľak a Ostrý Grúň.

 Prístup 
Na územie PR Ostrovica je prístup obmedzený, no na samotný vrch je prístup možný nesúvislým lesom z Kľaku.

 Referencie 

 Pozri aj 
 PR Ostrovica
 Vígľaš (geomorfologická časť)
 Nízky Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Vrchy pod 1000 metrov na Slovensku
Kategória:Vrchy v okrese Žarnovica
Kategória:Kľak (okres Žarnovica)